Երեւանի խնդիրները պահանջում են երբեմն ցավոտ լուծումներ, եւ դրանից չպետք է վախենալ: Եթե կա հանրային ահռելի վստահություն եւ նոր ոճի կառավարում՝ բացառելով գանձագողությունն ու ատկատը, ապա պետք է գնալ այդ ցավոտ լուծումներին՝ թանկացնել տրանսպորտը՝ այն դարձնելով որակյալ ու ներդրումների համար գրավիչ ոլորտ, լուծելով վարորդների սոցիալական խնդիրները: Եվ այդպես՝ ոլորտ առ ոլորտ: Թանկացումը սարսափելի չէ, սարսափելին ստրկական աշխատանք կատարող, ցածր եկամուտներով ու գնողունակությամբ բնակչությունն է, պետական բյուջեի ցածր եկամուտները, որոնք հնարավորություն չեն տալիս իրագործել մասշտաբային ծրագրեր, որոնց մուլտիպլիկատիվ էֆեկտը տնտեսության համար հսկայական է: